Cotaţiile fondurilor deschise de investiţii se publică zilnic în presa de specialitate și pe site-ul administratorului fondurilor. Atât în presă cât și pe site există publicată si performanţa fondurilor pe ultima saptamână, pe ultimul an și de la lansarea fondului până în prezent. Dacă dorești să calculezi performanţa investiţiei tale, o poţi face după urmatoarea formulă matematică: Randamentul investiţiei = [(Ultima valoare a unităţii de fond publicată - Valoarea unităţii de fond din data subscrierii)/Valoarea unităţii de fond din ziua subscrierii] X 100